लघु नाटिका प्रस्तुत कर क्रिसमस-डे पर सर्वधर्म सम्भाव का दिया संदेश
क्रिसमसडे के उपलक्ष्य में गुरुवार को विभिन्न शिक्षण संस्थानों में कार्यक्रम का आयोजन किया। बच्चे स्कूल में सांता क्लाॅज और परी के वेश में आए और साथियों को उपहार भेंट किए। टीचरों ने बच्चों के सर्वधर्म सम्भाव का संदेश दिया।
मान स्कूल में क्रिसमस डे पर सांता बनकर आए बच्चों ने जिंगल बेल, जिंगल बेल के गीत गाए और अपने साथियों को उपहार दिए। स्कूल प्राचार्य सीमा शर्मा ने बच्चों को सभी त्योहारों को मिलजुलकर मनाने के लिए प्रेरित किया। उन्होंने कहा कि इससे समाज में आपसी भाईचारा बढ़ता है। इस अवसर पर छात्र संयम, विरेन, हर्षित, दैविक, मयंक, वीर, विपुल, अवनीश, शुभनीत, समनीत, विन्नी, रिधि, सेजल, सिधि, महक, भव्या, रिया, तान्या, आकांशा ने अपनी-अपनी प्रस्तुति दी।
ईश्वर स्कूल में प्राचार्य ज्योत्सना ने बच्चों को क्रिसमस के महत्व के बारे में बताया। उन्होंने कहा कि इस दिन ईसा मसीह का जन्म हुआ था। उन्होंने समाज को एकता के सूत्र में बांधने के लिए महत्वपूर्ण भूमिका निभाई थी। विद्यार्थियों ने सांता और परी बनकर नृत्य प्रस्तुत किए। नालंदा स्कूल में आयोजित क्रिसमस डे पर बच्चों ने क्रिसमस फेयर लगाया। मेले में ब्लोविंग केंडल, रिंग गेम, हिट एंड विन आदि खेलकूद प्रतियोगिता का आयोजन किया। इस दौरान विद्यार्थियों ने सांता क्लॉज और परी की वेशभूषा बनाकर लघु नाटिका का मंचन किया। स्कूल प्राचार्य वीरेंद्र मलिक ने बच्चों को क्रिसमस के महत्व के बारे में बताया। उन्होंने बच्चों को सभी त्योहारों को समभाव से मनाने के लिए प्रेरित किया। ग्लोबल स्कूल में ग्रीटिंग बनाओ और क्रिसमस ट्री की सजावट प्रतियोगिता का आयोजन किया गया। प्रतियोगिता में प्रयास सदन प्रथम निश्चय सदन द्वितीय स्थान पर रहा। बच्चों ने सांता बनकर क्रिसमस के गीत गाए। स्कूल प्राचार्य प्रीति शर्मा ने बच्चों को सर्वधर्म सम्भाव का संदेश दिया। उन्होंने कहा कि ईसा मसीह ने मानवता की भलाई करने का संदेश दिया था।
गोहाना . नालंदास्कूल में क्रिसमस डे पर ईसा मसीह के जन्म पर लघु नाटिका का मंचन करते हुए विद्यार्थी।
hin_Deva hin_Deva hin_Deva hin_Deva awa_Deva